《正月二日朱孟瑜宅赏灯是日有雪》
明代·张宁

爆竹烘炉炭未灰，朝元才罢赏心催。鳌峰瑞应三呼起，火树花心六出开。

老去喜逢春宴蚤，晦馀先借月明来。临安旧事依然在，更待官灯上戏台。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。